AaB Ishockey har forlænget kontrakten med Jacek Nowakowski og samtidig sikret sig den tjekkiske målmand Lukas Plsek fra Team Aarhus Ishockey. Både Jacek Nowakowski og Lukas Plsek har underskrevet en et-årig kontrakt med AaB. - Med Jacek får vi sikret endnu én af vores Aalborg-drenge, konstaterer AaB's sportsdirektør Ole Nielsen. Som nævnt kommer Lukas Plsek til AaB efter et ophold hos Team Aarhus Ishockey. - Vi har set Lukas flere gange i den forgangne sæson, og vi er bevidst gået efter en mand, der kan være en potentiel afløser for Peter Hirsch, fortæller Ole Nielsen. Den 23-årige tjekke er noteret for flere U-landskampe for sit hjemland.

Opsummering:
AaB har været i Tjekkiet efter en ny målmand til den kommende ishockeysæson. Lukas Plsek skal være 2. målmand efter Peter Hirsch.